CELEX: 32009D0006
Language: el
Date: 2008-12-17 00:00:00
Title: 2009/6/ΕΚ: Απόφαση της Επιτροπής, της 17ης Δεκεμβρίου 2008 , για την τροποποίηση των αποφάσεων 2005/692/ΕΚ, 2005/731/ΕΚ, 2005/734/ΕΚ και 2007/25/ΕΚ σχετικά με τη γρίπη των πτηνών όσον αφορά την περίοδο εφαρμογής τους [κοινοποιηθείσα υπό τον αριθμό Ε(2008) 8333] Κείμενο που παρουσιάζει ενδιαφέρον για τον ΕΟΧ

8.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 4/15
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 17ης Δεκεμβρίου 2008
   για την τροποποίηση των αποφάσεων 2005/692/ΕΚ, 2005/731/ΕΚ, 2005/734/ΕΚ και 2007/25/ΕΚ σχετικά με τη γρίπη των πτηνών όσον αφορά την περίοδο εφαρμογής τους
   [κοινοποιηθείσα υπό τον αριθμό Ε(2008) 8333]
   (Κείμενο που παρουσιάζει ενδιαφέρον για τον ΕΟΧ)
   (2009/6/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (2), και ιδίως το άρθρο 18 παράγραφος 7,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (3), και ιδίως το άρθρο 22 παράγραφος 6,
   τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και για την τροποποίηση της οδηγίας 92/65/ΕΟΚ του Συμβουλίου (4), και ιδίως το άρθρο 18,
   Εκτιμώντας τα ακόλουθα:
   
               (1)
            
            
               Η Επιτροπή ενέκρινε αρκετά μέτρα προστασίας όσον αφορά τη γρίπη των πτηνών, μετά την εκδήλωση εστίας της εν λόγω νόσου στη νοτιοανατολική Ασία τον Δεκέμβριο του 2003, η οποία προκλήθηκε από τον υψηλής παθογονικότητας ιό H5N1.
            
         
               (2)
            
            
               Τα εν λόγω μέτρα ορίζονται, ιδίως, στην απόφαση 2005/692/ΕΚ της Επιτροπής, της 6ης Οκτωβρίου 2005, για τη λήψη συγκεκριμένων προστατευτικών μέτρων σχετικά με τη γρίπη των πτηνών σε πολλές τρίτες χώρες (5), στην απόφαση 2005/731/ΕΚ της Επιτροπής, της 17ης Οκτωβρίου 2005, για τον καθορισμό πρόσθετων απαιτήσεων για την επιτήρηση της γρίπης των ορνίθων στα άγρια πτηνά (6), στην απόφαση 2005/734/ΕΚ της Επιτροπής, της 19ης Οκτωβρίου 2005, για τη θέσπιση μέτρων βιοασφάλειας με σκοπό τη μείωση του κινδύνου μετάδοσης της υψηλής παθογονικότητας γρίπης των πτηνών, που προκαλείται από τον υπότυπο H5N1 του ιού της γρίπης τύπου A, από τα άγρια πτηνά στα πουλερικά και σε άλλα πτηνά σε αιχμαλωσία, καθώς και για την πρόβλεψη συστήματος έγκαιρης ανίχνευσης στις ιδιαίτερα ευπρόσβλητες περιοχές (7) και στην απόφαση 2007/25/ΕΚ της Επιτροπής, της 22ας Δεκεμβρίου 2006, για τη λήψη ορισμένων μέτρων προστασίας λόγω της γρίπης των πτηνών υψηλής παθογονικότητας και της μετακίνησης πτηνών συντροφιάς που συνοδεύουν τον κάτοχό τους στην Κοινότητα (8).
            
         
               (3)
            
            
               Οι εν λόγω αποφάσεις ισχύουν έως την 31η Δεκεμβρίου 2008.
            
         
               (4)
            
            
               Εστίες γρίπης των πτηνών υψηλής παθογονικότητας του υποτύπου H5N1 εξακολουθούν να εκδηλώνονται σε πουλερικά και άγρια πτηνά σε τρίτες χώρες. Επιπλέον, κρούσματα σε ανθρώπους, ακόμη και θάνατοι λόγω στενής επαφής με μολυσμένα πτηνά, εξακολουθούν να καταγράφονται σε χώρες ανά την υφήλιο. Επομένως, εξακολουθεί να υπάρχει ο κίνδυνος διάδοσης της νόσου από τρίτες χώρες στα κράτη μέλη.
            
         
               (5)
            
            
               Κατά συνέπεια, εκτός από τον περιορισμό του άμεσου κινδύνου που συνεπάγονται οι εισαγωγές πουλερικών, προϊόντων πουλερικών και πτηνών συντροφιάς, είναι σκόπιμο να διατηρηθούν τα μέτρα βιοασφάλειας για τη μείωση του κινδύνου μετάδοσης της υψηλής παθογονικότητας γρίπης των πτηνών που προκαλείται από τον υποτύπο H5N1 του ιού της γρίπης τύπου Α από τα άγρια πτηνά στα πουλερικά και σε άλλα πτηνά σε αιχμαλωσία και να διατηρηθούν τα συστήματα έγκαιρης ανίχνευσης στις ιδιαίτερα ευπρόσβλητες περιοχές.
            
         
               (6)
            
            
               Επομένως, η περίοδος εφαρμογής των εν λόγω αποφάσεων πρέπει να παραταθεί έως την 31η Δεκεμβρίου 2009.
            
         
               (7)
            
            
               Επιπλέον, ο κανονισμός (ΕΚ) αριθ. 318/2007 της Επιτροπής, της 23ης Μαρτίου 2007, για καθορισμό των υγειονομικών όρων για εισαγωγές ορισμένων πτηνών στην Κοινότητα και για καθορισμό των συνθηκών της περιόδου απομόνωσης (καραντίνας) (9), ανακαλεί την απόφαση 2000/666/ΕΚ της Επιτροπής (10) και αντικαθιστά τις απαιτήσεις για απομόνωση ορισμένων πτηνών που εισάγονται στην Κοινότητα όπως καθορίζονται στην εν λόγω απόφαση.
            
         
               (8)
            
            
               Οι τρέχουσες παραπομπές που περιέχει απόφαση 2007/25/ΕΚ στις απαιτήσεις που καθορίζονται στην απόφαση 2000/666/ΕΚ πρέπει επομένως να αντικατασταθούν από παραπομπές στις απαιτήσεις που ορίζει ο κανονισμός (ΕΚ) αριθ. 318/2007.
            
         
               (9)
            
            
               Οι αποφάσεις 2005/692/ΕΚ, 2005/731/ΕΚ, 2005/734/ΕΚ και 2007/25/ΕΚ θα πρέπει, ως εκ τούτου, να τροποποιηθούν αναλόγως.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 7 της απόφασης 2005/692/ΕΚ, η ημερομηνία «31 Δεκεμβρίου 2008» αντικαθίσταται από την ημερομηνία «31 Δεκεμβρίου 2009».
   Άρθρο 2
   Στο άρθρο 4 της απόφασης 2005/731/ΕΚ, η ημερομηνία «31 Δεκεμβρίου 2008» αντικαθίσταται από την ημερομηνία «31 Δεκεμβρίου 2009».
   Άρθρο 3
   Στο άρθρο 4 της απόφασης 2005/734/ΕΚ, η ημερομηνία «31 Δεκεμβρίου 2008» αντικαθίσταται από την ημερομηνία «31 Δεκεμβρίου 2009».
   Άρθρο 4
   Η απόφαση 2007/25/ΕΚ τροποποιείται ως εξής:
   
               1.
            
            
               Στο άρθρο 1 παράγραφος 1, το στοιχείο β) σημείο ii) αντικαθίσταται από το ακόλουθο κείμενο:
               
                           «ii)
                        
                        
                           έχουν υποβληθεί σε καραντίνα διάρκειας 30 ημερών, μετά την εισαγωγή στο κράτος μέλος προορισμού, σε σταθμούς απομόνωσης εγκεκριμένους σύμφωνα με το άρθρο 6 παράγραφος 1 του κανονισμού (ΕΚ) αριθ. 318/2007/ΕΚ (11), ή
                        
                     
         
               2.
            
            
               Στο άρθρο 6, η ημερομηνία «31 Δεκεμβρίου 2008» αντικαθίσταται από την ημερομηνία «31 Δεκεμβρίου 2009».
            
         
               3.
            
            
               Το παράρτημα II αντικαθίσταται από το κείμενο του παραρτήματος της παρούσας απόφασης.
            
         Άρθρο 5
   Τα κράτη μέλη λαμβάνουν αμέσως τα αναγκαία μέτρα για τη συμμόρφωσή τους με την παρούσα απόφαση, τα οποία και δημοσιεύουν. Ενημερώνουν αμέσως την Επιτροπή σχετικά.
   Άρθρο 6
   Η παρούσα απόφαση απευθύνεται στα κράτη μέλη.
   
      Βρυξέλλες, 17 Δεκεμβρίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 29.
   
      (2)  ΕΕ L 268 της 24.9.1991, σ. 56.
   
      (3)  ΕΕ L 24 της 30.1.1998, σ. 9.
   
      (4)  ΕΕ L 146 της 13.6.2003, σ. 1.
   
      (5)  ΕΕ L 263 της 8.10.2005, σ. 20.
   
      (6)  ΕΕ L 274 της 20.10.2005, σ. 93.
   
      (7)  ΕΕ L 274 της 20.10.2005, σ. 105.
   
      (8)  ΕΕ L 8 της 13.1.2007, σ. 29.
   
      (9)  ΕΕ L 84 της 24.3.2007, σ. 7.
   
      (10)  ΕΕ L 278 της 31.10.2000, σ. 26.
   
      (11)  ΕΕ L 84 της 24.3.2007, σ. 7.».
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ ΙΙ